Elvesandjeger

Elvesandjeger (Cicindela maritima) er en av billene i delgruppen (underfamilien) sandjegere (Cicindelinae) i familiegruppen løpebiller. I Norge har elvesandjegeren fått status som prioritert art etter naturmangfoldloven, noe som innebærer at det er fastsatt spesielle regler som beskytter både den og habitatet den lever i.

 Utbredelse  
Elvesandjeger er utbredt i Europa, Sibir og Mongolia. I Norge er den funnet på sandflater langs elvene Gaula, Gudbrandsdalslågen, Altaelva og Karasjokka. Sannsynligvis finnes det fortsatt også bestander langs Glomma.

 Utseende 
Elvesandjeger er mellom 10–13 millimeter lang.  Den har en svart-brun farge med lyse korte flekker som danner noe som ligner tverrbånd på oversiden. Munnskjoldet (clypus) og kjevene er lyse.

 Levevis 
Elvesandjeger finnes i tilknytning til åpne solrike tørre lokaliteter, og finnes i Norge på store sandflater langs noen få store elver. I Danmark og Mellom-Europa er den derimot knyttet til havstrender. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Både de voksne og larvene lever som rovdyr.

 Referanser 
Reitter. 1909. Fauna Germanica: Die Käfer des deutschen Reiches

 Litteratur 

 Lindroth, C.H. 1974. Coleoptera: Carabidae. Handbooks ident. Br. Insects 4 (2). side 1-146. British Entomological Society, London.
 Lindroth, C.H. 1985. The Carabidae Coleoptera of Fennoscandia and Denmark. Fauna Entomol. Scand. 15 (1) side 1-232
 Lindroth, C.H. 1986. The Carabidae Coleoptera of Fennoscandia and Denmark. Fauna Entomol. Scand. 15 (2) side 233-497.
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

 Eksterne lenker 

 Elvesandjeger – en bille som kan bli borte Miljøverndepartementet
 Handlingsplan for elvesandjeger Direktoratet for naturforvaltning
 Tree of Life – Sandjegere (Cicindelinae, Carabidae) engelskspråklig
 Cicindela online
 Norsk Entomologisk forening 
 Miljøstatus i Norge: Elvesandjeger 

Kategori:Sandjegere
Kategori:Prioriterte arter etter naturmangfoldloven
Kategori:Dyr formelt beskrevet av Pierre André Latreille
Kategori:Biller formelt beskrevet i 1822
Kategori:Biller på norsk rødliste
Kategori:Dyr formelt beskrevet av Pierre François Marie Auguste Dejean